| Sākumlapa > Drošība # Svarīgas drošības instrukcijas Printera uzstādīšana Izvēloties vietu printerim Printera izmantošana Darbības ar tintes kasetnēm Norādes par briesmām, brīdinājumi un piezīmes Pirms printera izmantošanas izlasiet visas šīs nodaļas instrukcijas. Ņemiet arī vērā visas uz printera norādītās instrukcijas un brīdinājumus. ## Printera uzstādīšana Uzstādot printeri, ievērojiet sekojošo. Nebloķējiet vai neaizsedziet printera ventilācijas atveres. Izmantojiet tikai uz printera etiķetes norādīto enerģijas avota veidu. izmantojiet tikai kopā ar printeri piegādāto elektrības vadu. Cita vada izmantošana var izraisīt ugunsgrēku vai elektriskās strāvas triecienu. Printera elektrības vads ir paredzēts lietošanai tikai kopā ar printeri. To izmantojot kopā ar citu aprīkojumu, var sākties ugunsgrēku vai tikt saņemts elektriskās strāvas trieciens. Pārliecinieties, ka jūsu maiņstrāvas elektrības vads atbilst vietējam drošības standartam. Neizmantojiet kontaktrozetes, kas atrodas vienā ķēdē ar fotokopētājiem vai gaisa vadības sistēmām, kuras regulāri tiek izslēgtas un ieslēgtas. Neizmantojiet kontaktrozetes, kuras kontrolē sienas slēdži vai automātiskie taimeri. Visai datora sistēmai ir jāatrodas drošā attālumā no iespējamiem elektromagnētisko traucējumu avotiem, piemēram, skaļruņiem vai bezvadu telefonu pamata vienībām. Neizmantojiet bojātu vai apdegušu barošanas vadu. Ja printerim izmantojat pagarinātāju, pārliecinieties, ka visu pagarinātājā iesprausto iekārtu kopējā ampēru vērtība nepārsniedz vada ampēru vērtību. Pārliecinieties, ka visu sienas rozetē iesprausto iekārtu kopējā ampēru vērtība nepārsniedz sienas rozetes nominālo ampēru vērtību. Nemēģiniet apkalpot printeri pats. Zemāk minētajos gadījumos atvienojiet printerea vadu no barošanas avota un ļaujiet veikt apkopi kvalificētam servisa personālam. Elektrības vads vai kontaktspraudnis ir bojāts; printerī ir iekļuvis šķidrums; printeris ir nokritis vai tā korpuss ir bojāts; printeris nedarbojas pareizi vai tā veiktspēja izteikti svārstās. Ja esat paredzējis printeri izmantot Vācijā, ēkai ir jābūt aizsargātai ar 10 vai 16 ampēru jaudas slēdzi, lai nodrošinātu aizsardzību printera īssavienojuma un strāvas pārslodzes gadījumos. Savienojot printeri ar datoru vai citu iekārtu, izmantojot vadu, pārbaudiet pareizu savienotāju orientāciju. Katram savienotājam ir tikai viena pareiza orientācija. Ievietojot savienotāju nepareizi iespējams sabojāt abas ar vadu savienotās iekārtas. Ja ir bojāts kontaktspraudnis, nomainiet barošanas komplektu vai konsultējieties ar kvalificētu elektriķi. Ja kontaktspraudnī ir drošinātāji, tos nomainiet ar pareiza izmēra un jaudas drošinātājiem. Augšpuse ## Izvēloties vietu printerim Izvēloties vietu printerim, ievērojiet šos padomus. Novietojiet printeri uz līdzenas un stabilas virsmas, kas visos virzienos lielāka par printera pamatni. Ja novietojat printeri pie sienas, atstājiet vismaz 10 cm starp printera aizmuguri un sienu. Printeris nedarbosies pareizi, ja tas atradīsies slīpi. Uzglabājot vai pārvadājot printeri, to nesagāziet, nenovietojiet uz sāniem un neapgrieziet ar augšpusi uz leju. Pretējā gadījumā no kasetnēm var iztecēt tinte. Printera priekšpusē atstājiet pietiekami daudz vietas, lai apdrukātais papīrs varētu tikt pilnībā izvadīts. Izvairieties no vietām, kurās notiek straujas temperatūras un mitruma izmaiņas. Aizsargājiet printeri no tiešiem saules stariem, spēcīgas gaismas vai siltuma avotiem. Izvairieties no vietām, kurās printeris var tikt pakļauts putekļu, triecienu vai vibrāciju iedarbībai. Ap printeri atstājiet pietiekoši daudz vietas ventilācijai. Novietojiet printeri sienas rozetes tuvumā, kur iespējams viegli izraut kontaktspraudni. Augšpuse ## Printera izmantošana Izmantojot printeri, ievērojiet šos padomus. Neievietojiet priekšmetus printera atverēs. Uzmanieties, lai neuzlietu uz printera šķidrumu. Neievietojiet rokas printera iekšpusē un nepieskarieties printera kasetnēm drukāšanas laikā. Neaiztieciet balto plakano kabeli printera iekšpusē. Printera iekšpusē vai tā tuvumā neizmantojiet aerosolus, kas satur viegli uzliesmojošas gāzes. Tas var izraisīt ugunsgrēku. Nepārvietojiet drukas galviņu ar rokām; tādējādi varat sabojāt printeri. Vienmēr izslēdziet printeri, izmantojot barošanas pogu. Kad tiek nospiesta šī poga, barošanas lampiņa mirgo. Neatvienojiet printeri no kontaktligzdas un neatslēdziet elektrību kontaktligzdai, kamēr barošanas lampiņa nebeidz mirgot. Pirms printera pārvietošanas pārliecinieties, ka drukas galviņa atrodas sākuma pozīcijā (labajā stūrī) un tintes kasetnes atrodas savā vietā. Atstājiet tintes kasetnes printerī. Kasetņu izņemšana var dehidrēt drukas galviņu un radīt drukāšanas traucējumus. Augšpuse ## Darbības ar tintes kasetnēm Rīkojoties ar tintes kasetnēm, ievērojiet šos padomus. Glabājiet tintes kasetnes bērniem nepieejamā vietā. Neļaujiet bērniem dzert no kasetnēm vai veikt ar tām citas darbības. Nekratiet kasetnes pēc iepakojuma atvēršanas; tādējādi var rasties noplūde. Esiet uzmanīgs darbā ar lietotām tintes kasetnēm, jo ap tintes padeves portu var atrasties tintes atliekas. Ja tinte nokļūst uz ādas, rūpīgi to nomazgājiet ar ziepēm un ūdeni. Ja tinte iekļūst acīs, tās nekavējoties izskalojiet ar ūdeni. Ja pēc skalošanas joprojām jūtaties nepatīkami vai saglabājas redzes problēmas, nekavējoties apmeklējiet ārstu. Nenoņemiet un nenoplēsiet kasetnes etiķeti, lai neizraisītu noplūdi. Tintes kasetnes ievietošana ir jāveic uzreiz pēc tās izņemšanas no iepakojuma. Ja kasetne pirms tās izmantošanas ir ilgu laiku neiepakota, normāla drukāšana var būt neiespējama. Izmantojiet tintes kasetne pirms datuma, kas ir norādīts uz iepakojuma. Neizjauciet un nepārveidojiet tintes kasetni, citādi normāla drukāšana var kļūt neiespējama. Pēc tintes kasetnes ienešanas telpās no aukstas uzglabāšanas vietas tai ir jāļauj sasilt līdz istabas temperatūrai vismaz trīs stundas pirms izmantošanas. Uzglabājiet tintes kasetnes vēsā un tumšā vietā. Nepieskarieties zaļajai integrētajai shēmai kasetnes sānos. Pretējā gadījumā printera normāla darbība un drukāšana var būt neiespējama. Ja izņemat tintes kasetni, lai to izmantotu vēlāk, pasargājiet tintes padeves zonu no putekļiem un netīrumiem; glabājiet tintes kasetni tādā pašā vidē kā printeri. Tintes padeves portā atrodas speciāls vārsts, līdz ar to nav nepieciešams izmantot vākus vai aizbāžņus, tomēr tinte var sasmērēt priekšmetus, kas nonāk saskarsmē ar šo kasetnes vietu. Nepieskarieties tintes padeves portam vai tā apkārtnei. Uzglabājiet tintes kasetnes ar etiķetēm uz augšu. Neuzglabājiet kasetnes ar augšpusi uz leju. Augšpuse ## Norādes par briesmām, brīdinājumi un piezīmes Šajā Lietotāja rokasgrāmatā brīdinājumi un piezīmes ir norādītas šādi, un tiem ir šāda nozīme. Brīdinājumi
ir rūpīgi jāievēro, lai izvairītos no traumām.
Piesardzības pasākumi
ir jāievēro, lai izvairītos no aprīkojuma bojājumiem.
Piezīmes
satur svarīgu informāciju un noderīgus padomus par printera darbību.
Augšpuse |