| Sākumlapa > Tintes kasetņu nomaiņa # Piesardzības pasākumi tintes kasetnes nomaiņas laikā Pirms nomaināt tintes kasetnes izlasiet visas šīs nodaļas instrukcijas. Šis printeris izmanto tintes kasetnes, kas ir aprīkotas ar IC mikroshēmu, kura kontrolē katras kasetnes izlietoto tintes daudzumu. Kasetnes ir izmantojamas pat tad, ja tās izņemtas un ievietotas no jauna. Drukas galviņas tīrīšanas, kā arī tintes nomaiņas laikā, ja ievietota tintes kasetne, tiek patērēta tinte no visām kasetnēm. Ja uz kādu laiku ir jāizņem tintes kasetne, pārliecinieties, ka tintes padeves zona ir aizsargāta pret netīrumiem un putekļiem. Uzglabājiet tintes kasetnes tādā pašā vidē kā printeri. Kad uzglabājat kasetni, pārliecinieties, ka tās uzlīme, kas norāda tintes kasetnes krāsu, ir pagriezta uz augšu. Neuzglabājiet tintes kasetnes ar augšpusi uz leju. Tintes padeves porta vārsts ir izstrādāts tā, lai tas uztvertu lieko tinti, kas var izdalīties. Tomēr ieteicams rīkoties uzmanīgi. Nepieskarieties tintes kasetnes padeves portam vai to aptverošajai zonai. Lai iegūtu maksimālu efektivitāti, izņemiet tintes kasetni tikai tad, kad esat gatavs to nomainīt. Atkārtoti ievietojot, nevar tikt izmantotas tintes kasetnes ar zemu tintes līmeni. Citu ražotāju produkti var izraisīt bojājumus, uz kuriem neattiecas Epson garantija, un noteiktos apstākļos tie var izraisīt neprognozējamu printera darbību. Glabājiet tintes kasetnes bērniem nepieejamā vietā. Neļaujiet bērniem dzert no kasetnēm vai veikt ar tām citas darbības. Uzmanīgi apejieties ar lietotām tintes kasetnēm, jo ap tintes padeves portu var atrasties tintes atliekas. Ja tinte nokļūst uz ādas, rūpīgi to nomazgājiet ar ziepēm un ūdeni. Ja tinte iekļūst acīs, tās nekavējoties izskalojiet ar ūdeni. Ja pēc skalošanas joprojām jūtaties nepatīkami vai redzes problēmas nepāriet, nekavējoties apmeklējiet ārstu. Epson iesaka izmantot oriģinālās Epson tintes kasetnes. Epson var garantēt tikai oriģinālās tintes kvalitāti un uzticamību. Neoriģinālās tintes izmantošana var izraisīt bojājumus, uz kuriem neattiecas Epson garantija, un noteiktos apstākļos tas var izraisīt neprognozējamu printera darbību. Informācija par neoriģinālās tintes līmeņiem var netikt parādīta un neoriģinālās tintes izmantošana tiek ierakstīta šīs informācijas iespējamai izmantošanai servisa atbalstam. Neatveriet tintes kasetnes iepakojumu, kamēr neesat gatavs ievietot kasetni printerī. Lai saglabātu tās uzticamību, kasetne atrodas vakuuma iepakojumā. Atstājiet veco kasetni printerī, līdz esat iegādājies nomaiņas kasetni. Pretējā gadījumā tintes atlikumi drukas galviņas sprauslās var izžūt. Jūs nevarat turpināt drukāt, ja viena no tintes kasetnēm ir beigusies, pat ja citās kasetnēs vēl joprojām ir tinte. Pirms drukāšanas nomainiet izlietoto kasetni. |