| Sākumlapa > Tintes kasetņu nomaiņa # Tintes kasetnes nomaiņa pirms tā ir iztērēta Printera pogu izmantošana Jums var rasties nepieciešamība nomainīt tintes kasetni pirms tā beigusies, ja tā ir ievietota printerī pirms vairāk kā sešiem mēnešiem un drukas kvalitāte samazinās. Lai nomainītu tintes kasetni pirms tintes lampiņa mirgo vai statusa monitors ziņo, ka kasetne ir tukša, sekojiet instrukcijām šajā nodaļā. Piezīme.
Neatveriet tintes kasetnes iepakojumu, kamēr neesat gatavs ievietot kasetni printerī. Lai saglabātu tās uzticamību, kasetne atrodas vakuuma iepakojumā.
## Printera pogu izmantošana Brīdinājums.
Neizņemiet kasetni no printera, pirms neesat gatavs to nomainīt ar citu.
Piezīme.
Ilustrācijās redzama dzeltenās tintes kasetnes nomaiņa, bet uz visām kasetnēm attiecas vienādas instrukcijas.
| Pārliecinieties, ka printerī nav ievietots CD/DVD paliktnis un barošanas lampiņa deg, nevis mirgo.
| Izņemiet jauno tintes kasetni no iepakojuma.
Brīdinājums.
Uzmanieties, lai, izņemot tintes kasetni no iepakojuma, nesalauztu āķus, kas atrodas tintes kasetnes malā. Nepieskarieties zaļajai integrētajai shēmai kasetnes sānos. Tas var sabojāt tintes kasetni. Vienmēr ielieciet jauno tintes kasetni uzreiz pēc vecās kasetnes izņemšanas. Ja kasetni neievieto nekavējoties, drukas galviņa var izžūt un vairs nevarēs drukāt.
| Noņemiet dzelteno lenti no tintes kasetnes apakšas.
Brīdinājums.
Dzeltenā lente ir jānoņem no kasetnes pirms tās ievietošanas. Pretējā gadījumā drukas kvalitāte var pasliktināties vai arī nevarēsiet drukāt. Ja ievietojāt tintes kasetni, nenoņemot dzelteno lenti, izņemiet kasetni no printera, noņemiet dzelteno lenti, un tad no jauna ievietojiet kasetni printerī. Nenoņemiet caurspīdīgo izolāciju no kasetnes apakšas, jo pretējā gadījumā kasetne var kļūt nelietojama. Nenoņemiet vai nenoplēsiet uzlīmi no kasetnes, jo pretējā gadījumā noplūdīs tinte.
| Atveriet printera vāku.
| Nospiediet tintes pogu. Drukas galviņa pārvietojās līdz tintes kasetnes nomaiņas pozīcijai un barošanas lampiņa sāk mirgot.
Brīdinājums.
Nepārvietojiet drukas galviņu ar rokām, jo tas var sabojāt printeri. Lai to pārvietotu, vienmēr nospiediet tintes pogu. Uzmanieties, lai nepieskartos baltajam plakanajam kabelim printera iekšpusē.
Piezīme.
Neturiet tintes pogu piespiestu ilgāk kā trīs sekundes, jo pretējā gadījumā printeris var uzsākt drukas galviņas tīrīšanu.
| Atveriet kasetnes vāku.
| Saspiediet izciļņus tās kasetnes aizmugurē, kuru vēlaties nomainīt. Paceliet kasetni taisni uz augšu un izņemiet no printera. Atbrīvojieties no tās pareizi.
Piezīme.
Ja kasetnes izņemšana ir apgrūtināta, velciet to ar lielāku spēku, līdz tā iznāk ārā.
| Novietojiet tintes kasetni kasetņu turētājā ar apakšu uz leju. Tad spiediet tintes kasetni uz leju, līdz tā ar klikšķi ievietojās savā vietā.
| Kad kasetņu nomaiņa ir pabeigta, aizveriet kasetnes vāku un printera vāku.
| Nospiediet tintes pogu.
Drukas galviņa pārvietojās un tintes piegādes sistēma sāk uzlādi. Šī procesa pabeigšanai ir nepieciešamas aptuveni divas minūtes. Kad tintes iepildīšana ir pabeigta, drukas galviņa atgriežas sākotnējā pozīcijā. barošanas lampiņa beidz mirgot un turpina deg, tintes lampiņa izdziest. Brīdinājums.
barošanas lampiņa turpina mirgot, kamēr printeris uzlādē tinti. Nekad neizslēdziet printeri, ja šī lampiņa mirgo. Ja to darīsiet, tintes iepilde var būt nepilnīga. Neievietojiet CD/DVD paliktni, kamēr tintes iepildīšana nav pabeigta.
Piezīme.
Ja tintes lampiņa mirgo vai deg pēc tam, kad drukas galviņa atgriežas sākumā pozīcijā, iespējams tintes kasetne ielikta nepareizi. Atkārtoti nospiediet tintes pogu, paspiediet tintes kasetni uz leju, līdz tā ar klikšķi ievietojās savā vietā, tad kārtīgi aizveriet kasetnes vāku.
Augšpuse |